Сёлета будзем адзначаць 100 год з дня нараджэння выдатнага беларускага паэта Максіма Танка. На Мядзельшчыне нямала прыхільнікаў творчасці славутага земляка. У тым ліку і сярод вучняў школ раёна, педагогаў. Больш двух дзясяткаў аўтараў з устаноў адукацыі даслалі ў рэдакцыю ўласныя творы, у якіх узгадваецца імя песняра Нарачанскага краю, яго маленькая радзіма. Вось што напісала ў сваім лісце настаўніца рускай мовы і літаратуры Будслаўскай СШ Я. С. Скроцкая: “Успомніўся апошні прыезд Максіма Танка ў Мядзел. Зала гарадскога Дома культуры была поўнай, людзі чакалі дарагога госця. Але ён спазняўся – цяжка хворы паэт выказаў жаданне завітаць па дарозе ў родную Пількаўшчыну. Мядзяльчане, канечне, дачакаліся земляка. Сустрэча атрымалася цікавай, запамінальнай. На жаль, апошняй… Тады ў мяне і склаліся вось гэтыя радкі.